Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Nórsko, Drammen	
Organizátor:	Nadácia otvorenej spoločnosti	
Termín:	15. – 17. 03. 2016	
Účel:	Študijná návšteva k problematike výchovy a vzdelávania k ľudským právam 	
Rokovací jazyk:	Anglický jazyk	
	
Rámcový program
15.03.2016 – cesta Bratislava - Oslo; pracovné stretnutie k priebehu študijnej návštevy   
16.03.2016 – cesta Oslo - Drammen; študijná návšteva; cesta Drammen - Oslo 
17.03.2016 – pracovné stretnutie k zhodnoteniu študijnej návštevy; cesta Oslo - Bratislava 	
	
Stručný priebeh	
Študijná návšteva bola zorganizovaná v spolupráci s University College of Southest Norway v rámci bilaterálnej spolupráce programu EEA, ktorého správcom je Nadácia otvorenej spoločnosti. Cieľom študijnej návštevy bolo nadobudnúť praktické informácie týkajúce sa výchovy a vzdelávania  k ľudským právam a demokratickému občianstvu v nórskom vzdelávacom systéme. Súčasťou študijnej návštevy bolo absolvovanie prednášok na University College of Southest Norway pod názvom Teaching for human rights and extremism in Norway, ktoré boli spojené s návštevou základnej školy. 

Program študijnej návštevy:
1.	Pracovné stretnutie s prodekanom University College of Southest Norway
2.	Pracovné stretnutie s riaditeľkou základnej školy Eknes Ungdomsskole 
3.	Informácie o projekte DEMBRA realizovaného na základnej škole Eknes Ungdomsskole
4.	Hospitácia výučby v 9. ročníku základnej školy Eknes Ungdomsskole
5.	Prednášky na University College of Southest Norway: 
-	Ako žiaci a učitelia nižšieho sekundárneho vzdelávania rozumejú otázkam, ktoré sa týkajú ľudských práv a diverzity
-	Problematika boja proti extrémizmu 
6.	Prezentácia programu kontinuálneho vzdelávania pre učiteľov Násilie v blízkych vzťahoch a boj proti nemu 
7.	Prezentácia práce s problematikou ľudských práv a diverzity vo vzdelávaní 
	
Odporúčania a závery	
Študijná návšteva poskytla priestor na vytvorenie fóra pre dialóg a diskusiu medzi odborníkmi a učiteľmi v oblasti výchovy a vzdelávania  k ľudským právam a demokratickému občianstvu. Príklady dobrej praxe a prezentácia realizovaných projektov priniesli informácie o aktuálnych trendoch v predmetnej oblasti.  

Odporúčame tvorbu a rozvoj vzdelávacej politiky v oblasti výchovy a vzdelávania k ľudským právam a demokratickému občianstvu na národnej úrovni a to v súlade s cieľmi špecifikovanými v Charte Rady Európy o vzdelávaní k demokratickému občianstvu a ľudským právam.  

Odporúčame podporovať a uplatňovať medzipredmetové vzťahy a celoškolský prístup pri implementácii výchovy a vzdelávania k ľudským právam a demokratickému občianstvu na úrovni školy. 

Odporúčame využívať vzdelávacie zdroje a nástroje, ktoré sú k dispozícii pre pedagogických zamestnancov v oblasti výchovy a vzdelávania k ľudským právam a demokratickému občianstvu vytvorených s podporou Rady Európy. Prostredníctvom týchto nástrojov je možné zabezpečiť väčšiu metodickú podporu pri implementácii výchovy a vzdelávania k ľudským právam a demokratickému občianstvu i v SR.	
Očakávaný prínos	
Výmena skúseností a informácie nadobudnuté počas pracovnej cesty sú prínosom pre prácu v oblasti výchovy a vzdelávania k ľudským právam a demokratickému občianstvu, pri príprave metodických a iných podporných materiálov pre učiteľov základných a stredných škôl, resp. materiálov na národnej úrovni. 
	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 31. 03. 2016	
Správu schválil: Mgr. Petra Fridrichová, PhD., riaditeľka ŠPÚ